News Update: ระวัง Bitcoin เหลือ $30,000 นักวิเคราะห์เตือนวิกฤติรัสเซีย-ยูเครน กระตุ้นคนทิ้งเงินดิจิทัล แห่ถือทองคำมากขึ้น - FINNOMENA
คริปโทฯ เขียวยกแผง Bitcoin กลับมายืนเหนือ $38,000 ได้แล้ว แต่นักวิเคราะห์ยังกังวลว่า การรุกรานยูเครนของกองทัพรัสเซียอาจทำให้ Bitcoin ดิ่งหลุดระดับแนวรับสำคัญที่ $30,000
23 ก.พ. 2565

คริปโทฯ เขียวยกแผง Bitcoin กลับมายืนเหนือ $38,000 ได้แล้ว แต่นักวิเคราะห์ยังกังวลว่า การรุกรานยูเครนของกองทัพรัสเซียอาจทำให้ Bitcoin ดิ่งหลุดระดับแนวรับสำคัญที่ $30,000
วันนี้ (23 ก.พ.) Bitcoin ปรับขึ้นมา 3.21% อยู่ที่ราคาประมาณ $38,081 ขณะที่ราคา Ethereum พุ่งแรง 5.85% อยู่ที่ประมาณ $2,661 หลังคริปโทฯ ปรับตัวลงมาจากข่าวปธน.ปูตินของรัสเซียประกาศรับรองให้ 2 พื้นที่กบฏแยกดินแดนในยูเครนเป็นรัฐอิสระ พร้อมสั่งการให้กองทัพรัสเซียเริ่มปฏิบัติการรักษาสันติภาพในพื้นที่ดังกล่า
ในช่วงสุดสัปดาห์ที่ผ่านมา Bitcoin ลดลงต่ำกว่าระดับ $40,000 จากสถานการณ์ความขัดแย้งในยูเครน ซึ่งบ่งชี้ว่า คริปโทฯ ไม่ใช่สินทรัพย์ปลอดภัยในช่วงเวลาที่เกิดวิกฤติทางการเมือง ต่างจากทองคำที่ราคาแตะระดับสูงสุดนับตั้งแต่เดือน มิ.ย.
John Roque นักวิเคราะห์จาก 22V Research กล่าวว่า ท่ามกลางความวุ่นวายที่เกิดขึ้น Bitcoin อ่อนตัวลงอย่างเงียบๆ และมีผลตอบแทนแย่กว่าศัตรูตัวฉกาจอย่างทองคำ โดยคาดว่า Bitcoin อาจร่วงหลุดระดับ $30,000 เพราะนักลงทุนหันไปหาทองคำมากขึ้น และมีโอกาสที่ราคาทองคำแท่งจะพุ่งสู่ระดับสูงสุดเป็นประวัติการณ์
ขณะที่ Antoni Trenchev ผู้ร่วมก่อตั้ง Nexo กล่าวว่า Bitcoin ไม่สามารถยืนที่ระดับ $40,000 ได้จากความตึงเครียดในยูเครน นั่นหมายความว่า $30,000 จะกลับมาเป็นจุดทดสอบสำคัญอีกครั้ง ซึ่งตอนนี้ประเด็นภูมิรัฐศาสตร์มาแทนที่เงินเฟ้อ และกลายมาเป็นตัวขับเคลื่อนทั้งตลาดสินทรัพย์แบบดั้งเดิมและสินทรัพย์ดิจิทัล
การวิเคราะห์ทางเทคนิคไม่สนับสนุน Bitcoin เช่นกัน โดย Katie Stockton ผู้ก่อตั้ง Fairlead Strategies กล่าวว่า จุดทดสอบทางเทคนิคสำคัญครั้งถัดไปของ Bitcoin อยู่ที่ $27,200
อ้างอิง: https://www.bloomberg.com/news/articles/2022-02-22/bitcoin-extends-dip-below-40-000-as-ukraine-tensions-boost-gold
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Bitcoin
News Update
คริปโต
คริปโท
ทองคำ
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA